ddrg/super_eurlex huggingface dataset:
OBRAZLOŽITVENI MEMORANDUM

1.OZADJE PREDLOGA

Skupni odbor EGP mora za zagotovitev potrebne pravne varnosti in homogenosti notranjega trga vso ustrezno zakonodajo EU v najkrajšem možnem času po njenem sprejetju vključiti v Sporazum EGP.

2.REZULTATI POSVETOVANJ Z ZAINTERESIRANIMI STRANMI IN OCEN UČINKA

Namen osnutka sklepa Skupnega odbora EGP (priloženega k predlogu sklepa Sveta) je spremeniti Prilogo XXI (Statistika) k Sporazumu EGP, da bi vanj vključili Uredbo Komisije (EU) št. 431/2014 z dne 24. aprila 2014 o spremembi Uredbe (ES) št. 1099/2008 Evropskega parlamenta in Sveta o statistiki energetike glede izvajanja letnih statistik porabe energije v gospodinjstvih.

Države Efte, ki so del EGP, zahtevajo odstopanje od pravnega reda Unije za Lihtenštajn in Islandijo. Ker prilagoditve uvajajo spremembe, ki niso zgolj tehnične prilagoditve, kot so predvidene v členu 1(3) Uredbe Sveta (ES) št. 2894/94, Svet sprejme ustrezno stališče EU.

Države Efte, ki so del EGP, zahtevajo odstopanje za Islandijo, in sicer zato, ker Islandija ni povezana z evropskim energetskim omrežjem in tako predstavlja izoliran neodvisen energijski sistem. Na Islandiji se skoraj 100 % električne energije proizvede iz obnovljivih virov energije, ki predstavljajo praktično vso končno porabo stanovanjske energije. Energija za uporabo v gospodinjstvih predstavlja 4 % skupne porabe energije na Islandiji. Podrobna razčlenitev porabe energije v gospodinjstvih po dejavnostih, določenih v Prilogi B k Uredbi (ES) št. 1099/2008, zato ne bi bila relevantna za energijsko strategijo Islandije in še manj uporabna za energijsko strategijo EU, saj Islandija predstavlja izoliran energijski sistem. Zato konkretna statistika ni v nacionalnem interesu in nima dodane vrednosti za evropske statistike, pripravljene v skladu z Uredbo.

Poleg tega bi skladnost zahtevala zbiranje podatkov, kar bi bil drag in težaven podvig, ki bi organizacijske zmogljivosti in sredstva verjetno preusmeril stran od priprave statističnih podatkov, ki bi imeli večjo vrednost za EU in Islandijo.

Ob upoštevanju opisanega posebnega položaja je bila predlagana prilagoditev besedila, s katero bi bila Islandija izvzeta iz zbiranja podatkov, ki sodijo v področje uporabe Priloge B.

Iz tehničnih razlogov sklep Skupnega odbora nadomesti celotno besedilo točke 26a Priloge XXI k Sporazumu EGP. Kljub temu sta Uredba (ES) št. 1099/2008 in posebno izvzetje za Lihtenštajn iz točke (a) del Sporazuma EGP od začetka veljavnosti Sklepa Skupnega odbora EGP št. 89/2009 z dne 3. julija 2009.

3.PRAVNI ELEMENTI PREDLOGA

V členu 1(3) Uredbe Sveta (ES) št. 2894/94 o pravilih za izvajanje Sporazuma EGP je določeno, da Svet v imenu Unije na predlog Komisije določi stališče glede takih sklepov.

Komisija predloži osnutek sklepa Skupnega odbora EGP kot stališče Unije Svetu v odobritev. Komisija upa, da bo lahko v najkrajšem možnem času stališče predstavila v Skupnem odboru EGP.

2015/0144 (NLE)

Predlog

SKLEP SVETA

o stališču, ki se v imenu Evropske unije sprejme

v Skupnem odboru EGP v zvezi s spremembo Priloge XXI (Statistika)

k Sporazumu EGP

(Statistika energetike)

SVET EVROPSKE UNIJE JE –
SPOROČILO KOMISIJE EVROPSKEMU PARLAMENTU v skladu s členom 294(6) Pogodbe o delovanju Evropske unije v zvezi s stališču Sveta glede sprejetja uredbe Evropskega parlamenta in Sveta o spremembi nekaterih uredb skupne trgovinske politike v zvezi s postopki za sprejetje nekaterih ukrepov (2011/0039 (COD)) /* COM/2013/0789 final - 2011/0039 (COD) */





2013/0039 (COD) SPOROČILO KOMISIJE EVROPSKEMU PARLAMENTU v skladu s členom 294(6) Pogodbe o delovanju Evropske unije v zvezi s stališču Sveta glede sprejetja uredbe Evropskega parlamenta in Sveta o spremembi nekaterih uredb skupne trgovinske politike v zvezi s postopki za sprejetje nekaterih ukrepov (2011/0039 (COD)) 1. OZADJE Datum predložitve predloga Evropskemu parlamentu in Svetu (dokument COM(2011) 82 final – 2011/0039 COD): || 7. marec 2011 Datum mnenja Evropskega ekonomsko-socialnega odbora: || n. r. Datum stališča Evropskega parlamenta, prva obravnava: || 14. marec 2012 Datum sprejetja stališča Sveta: || 15. november 2013 2. CILJ PREDLOGA KOMISIJE Predlog odraža spremembe v pravnem okviru Unije in institucionalnem ravnovesju, ki jih je povzročil začetek veljavnosti Lizbonske pogodbe. Predpise iz pravnega okvira usklajuje s členoma 290 in 291 PDEU ter z Uredbo (EU) št. 182/2011 Evropskega parlamenta in Sveta o določitvi splošnih pravil in načel, na podlagi katerih države članice nadzirajo izvajanje izvedbenih pooblastil Komisije, kar je spodbudil člen 291(3) PDEU. Uskladitev nadzora izvajanja izvedbenih pooblastil s strani Komisije pri Uredbi 182/2011 bo omogočila učinkovitejše in uspešnejše izvajanje izvedbenih pooblastil Komisije ter bo več prispevala k učinkovitejši in uspešnejši skupni trgovinski politiki. Pri usklajevanju postopkov o standardnih postopkih bo predlog omogočal tudi hitrejše razumevanje postopkov, ki se uporabljajo v trgovinski politiki, določbe o preglednosti horizontalne uredbe pa bodo izboljšale splošno preglednost izvajanja trgovinske politike. 3. PRIPOMBE K STALIŠČU SVETA Stališče Sveta na prvi obravnavi je v skladu z rezultatom zadnjega trialoga med EP in Svetom, ki je potekal 5. junija 2013 in sta ga nato potrdili dve instituciji na ravni COREPER in INTA v juliju 2013. 4. SKLEPNA UGOTOVITEV Komisija lahko sprejme spremembe, ki jih je v njen predlog vnesel Svet.
SPOROČILO KOMISIJE EVROPSKEMU PARLAMENTU v skladu s členom 294(6) Pogodbe o delovanju Evropske unije v zvezi s stališčem Sveta o sprejetju Uredbe Evropskega parlamenta in Sveta o preiskavah, ki jih izvaja Evropski urad za boj proti goljufijam (OLAF), ter razveljavitvi Uredbe Evropskega parlamenta in Sveta (ES) št. 1073/1999 in Uredbe Sveta (Euratom) št. 1074/1999 /* COM/2013/0140 final - 2006/0084 (COD) */





2006/0084 (COD) SPOROČILO KOMISIJE EVROPSKEMU PARLAMENTU v skladu s členom 294(6) Pogodbe o delovanju Evropske unije v zvezi s stališčem Sveta o sprejetju Uredbe Evropskega parlamenta in Sveta o preiskavah, ki jih izvaja Evropski urad za boj proti goljufijam (OLAF), ter razveljavitvi Uredbe Evropskega parlamenta in Sveta (ES) št. 1073/1999 in Uredbe Sveta (Euratom) št. 1074/1999 1. Ozadje Datum predložitve predloga Evropskemu parlamentu in Svetu (dokument COM(2006) 244 final – 2006/0084 COD): || 4. julija 2006; Datum mnenja Evropskega ekonomsko-socialnega odbora: || ni podatkov; Datum stališča Evropskega parlamenta, prva obravnava: || 20. novembra 2008; Datum predložitve spremenjenega predloga: || 17. marca 2011; Datum sprejetja stališča Sveta: || 25. februarja 2013. 2. Cilj predloga Komisije Spremenjeni predlog Komisije za spremembo Uredbe (ES) št. 1073/1999 o preiskavah, ki jih izvaja OLAF, je usmerjen v pojasnitev procesnih pravic oseb, ki so predmet preiskave urada OLAF, in večjo učinkovitost njegovih preiskav kot tudi v izboljšanje sodelovanja z njegovimi partnerji (institucijami in organi EU, državami članicami, mednarodnimi organizacijami). Namen predloga je tudi pojasniti vlogo nadzornega odbora urada OLAF in vzpostaviti izmenjavo mnenj z institucijami na politični ravni, da bi se razpravljalo o prednostnih nalogah politike urada OLAF. 3. Pripombe k stališču Sveta Evropski parlament je v postopku soodločanja v prvi obravnavi 20. novembra 2008 sprejel resolucijo[1]. K predlogu Komisije je predlagal približno sto sprememb. Komisija je marca 2011 sprejela spremenjeni predlog za Uredbo Evropskega parlamenta in Sveta o spremembi Uredbe (ES) št. 1073/1999 o preiskavah, ki jih izvaja Evropski urad za boj proti goljufijam (OLAF), in razveljavitvi Uredbe (Euratom) št. 1074/1999. Neuradne tristranske razprave so potekale od oktobra 2011 do junija 2012, da bi se dosegel dogovor na stopnji prve obravnave Sveta. Svet je 4. decembra 2012 potrdil svoje politično soglasje z dogovorjenim besedilom in je 25. februarja 2013 v prvi obravnavi sprejel svoje stališče. Vse spremembe spremenjenega predloga Komisije so bile dogovorjene v neuradnih tristranskih razpravah. 4. Zaključek Komisija zato lahko sprejme spremembe, ki jih je v njen predlog vnesel Svet. [1] Zakonodajna resolucija Evropskega parlamenta z dne 20. novembra 2008 o predlogu uredbe Evropskega parlamenta in Sveta o spremembi Uredbe (ES) št. 1073/1999 o preiskavah, ki jih izvaja Evropski urad za boj proti goljufijam (OLAF), P6_TA-PROV(2008) 553. Za pripravljalno poročilo glej A6-0394/2008.
SPOROČILO KOMISIJEEVROPSKEMU PARLAMENTUv skladu s členom 294(6) Pogodbe o delovanju Evropske unije v zvezi s stališčem Sveta o sprejetju Uredbe Evropskega parlamenta in Sveta o spremembi Uredbe (ES) št. 428/2009 o vzpostavitvi režima Skupnosti za nadzor izvoza, prenosa, posredovanja in tranzita blaga z dvojno rabo /* COM/2012/0101 final - 2010/0262 (COD) */





2010/0262 (COD) SPOROČILO KOMISIJE EVROPSKEMU PARLAMENTU v skladu s členom 294(6) Pogodbe o delovanju Evropske unije v zvezi s stališčem Sveta o sprejetju Uredbe Evropskega parlamenta in Sveta o spremembi Uredbe (ES) št. 428/2009 o vzpostavitvi režima Skupnosti za nadzor izvoza, prenosa, posredovanja in tranzita blaga z dvojno rabo 1. Ozadje Datum predložitve predloga Evropskemu parlamentu in Svetu (dokument COM(2010) 509 final – 2010/0262 COD): || 27. 9. 2010 Datum stališča Evropskega parlamenta, prva obravnava: || 13. 9. 2011 Datum sprejetja stališča Sveta: || 21. 2. 2012 2. Cilj predloga Komisije Za sistem nadzora EU izvoza blaga z dvojno rabo iz Uredbe (ES) št. 428/2009 je potrebno dovoljenje za izvoz blaga z dvojno rabo iz Priloge I k Uredbi. V skladu s členom 15 Uredbe „se seznam blaga z dvojno rabo iz Priloge I uskladi z ustreznimi obveznostmi in zavezami ter z vsako njihovo spremembo, ki so jih v zvezi s tem sprejele države članice s pristopom k mednarodnim režimom o neširjenju orožja in k dogovorom o nadzoru izvoza, ali pa z ratifikacijo ustreznih mednarodnih pogodb“. Zato je cilj predloga Komisije posodobiti kontrolni seznam iz Priloge I k Uredbi, da se vnesejo spremembe, dogovorjene v mednarodnih režimih za nadzor izvoza. 3. Pripombe k stališču Sveta Prvotni predlog Komisije je zajemal spremembe kontrolnega seznama, dogovorjene leta 2009 v mednarodnih režimih za nadzor izvoza. Stališče Sveta predvideva nadaljnjo posodobitev kontrolnega seznama s spremembami, dogovorjenimi leta 2010 v mednarodnih režimih za nadzor izvoza. Z vključitvijo sprememb iz leta 2009 in 2010 na kontrolni seznam v okviru nove posodobitve bo EU upoštevala svoje mednarodne zaveze v zvezi z nadzorom izvoza, kar bo v veliko pomoč izvoznikom EU. 4. Pripombe k stališču Evropskega parlamenta Evropski parlament je 13. septembra 2011 podprl prvotni predlog Komisije ter izrazil podporo vključitvi dodatnih sprememb na kontrolni seznam na predlog Sveta v skladu z mednarodnimi obveznostmi. 5. Sklep Komisija sprejema stališče Sveta.
[pic] | KOMISIJA EVROPSKIH SKUPNOSTI |

Bruselj, 17.10.2007

COM(2007) 436 konč.

2007/0158 (ACC)

Predlog

UREDBA SVETA

o razveljavitvi Uredbe (ES) št. 152/2002 o izvozu nekaterih jeklenih izdelkov ESPJ in ES iz Nekdanje jugoslovanske republike Makedonije v Evropsko skupnost (sistem dvojne kontrole)

(predložila Komisija)

OBRAZLOŽITVENI MEMORANDUM

Komisija v svojem predlogu za sklep Sveta o stališču Skupnosti glede Sklepa Stabilizacijsko-pridružitvenega sveta ES – Nekdanja jugoslovanska republika Makedonija o spremembi Protokola 2 o jeklenih izdelkih k Stabilizacijsko-pridružitvenemu sporazumu predlaga ukinitev sistema dvojne kontrole za uvoz nekaterih izdelkov iz Nekdanje jugoslovanske republike Makedonija v Skupnost.

Če Stabilizacijsko-pridružitveni svet sprejme tak sklep, bi se ta za Skupnost uporabljal na podlagi tega predloga. Tako kot Sklep Stabilizacijsko-pridružitvenega sveta mora tudi navedeni sklep začeti veljati [1. januarja 2008].

Svet je zato pozvan, da sprejme priloženi predlog.

2007/0158 (ACC)

Predlog

UREDBA SVETA

o razveljavitvi Uredbe (ES) št. 152/2002 o izvozu nekaterih jeklenih izdelkov ESPJ in ES iz Nekdanje jugoslovanske republike Makedonije v Evropsko skupnost (sistem dvojne kontrole)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 133 Pogodbe,

ob upoštevanju predloga Komisije,

ob upoštevanju naslednjega:

1. Stabilizacijsko-pridružitveni sporazum med Evropskima skupnostma in njunimi državami članicami na eni strani in Nekdanjo jugoslovansko republiko Makedonijo na drugi je v Protokolu 2 o jeklenih izdelkih vzpostavil sistem dvojne kontrole brez količinskih omejitev za uvoz jeklenih izdelkov s poreklom iz Nekdanje jugoslovanske republike Makedonije v Skupnost.

2. Uredba (ES) št. 152/2002 z dne 21. januarja 2002 o izvozu nekaterih jeklenih izdelkov ESPJ in ES iz Nekdanje jugoslovanske republike Makedonije v Evropsko skupnost (sistem dvojne kontrole) in o razveljavitvi Uredbe (ES) št. 190/981[1] je uvedla sistem dvojne kontrole.

3. Stabilizacijsko-pridružitveni svet je s Sklepom o xxx[2] spremenil Protokol 2 o jeklenih izdelkih in razveljavil sistem dvojne kontrole. Uredbo (ES) št. 152/2002 je zato treba razveljaviti z učinkom od [1. januarja 2008] –

SPREJEL NASLEDNJO UREDBO:

Člen 1

Uredba (ES) št. 152/2002 se razveljavi.

Člen 2

Ta uredba začne veljati [1. januarja 2008].

Uredba je v celoti zavezujoča in se neposredno uporablja v vseh državah članicah.

V Bruslju,

Za Svet

Predsednik

[1] UL L 25, 29.1.2002, str. 1. Uredba, kakor je bila nazadnje spremenjena z Uredbo (ES) št. 1791/2006 (UL L 363, 20.12.2006, str. 1).

[2] UL L xx, xx.xx.xxxx, str.x.
[pic] | KOMISIJA EVROPSKIH SKUPNOSTI |

Bruselj, 09.11.2005

KOM(2005) 563 končno

2005/0226 (CNS)

Predlog

UREDBA SVETA (ES)

o spremembi Uredbe (ES) št. 533/2004

(predložena s strani Komisije)

OBRAZLOŽITVENI MEMORANDUM

Namen predloga, da se partnerstvo s Hrvaško iz „Evropsko partnerstvo“ preimenuje v „Partnerstvo za pristop“, je uskladitev imena hrvaškega partnerstva z imenom turškega partnerstva, saj sta obe državi državi kandidatki, ki sta začeli pristopna pogajanja. Da bi bil instrument partnerstva bolj razumljiv, je treba imeni partnerstev obeh držav, ki sta zdaj na isti stopnji pristopnega procesa, poenotiti. To je v skladu z besedilom strateškega dokumenta o širitvi za leto 2005.

Ta uredba vsebuje predloge za spremembe zadevne uredbe. Zato Komisija poziva Svet, naj sprejeme priloženi predlog uredbe.

2005/0226 (CNS)

Predlog

UREDBA SVETA (ES)

o spremembi Uredbe (ES) št. 533/2004

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 181a (2) Pogodbe,

ob upoštevanju predloga Komisije[1],

ob upoštevanju mnenja Evropskega parlamenta[2],

ob upoštevanju naslednjega:

(1) Uredba Sveta (ES) št. 533/2004 z dne 22. marca 2004[3] predvideva vzpostavitev evropskih partnerstev v okviru stabilizacijsko-pridružitvenega procesa vseh držav zahodnega Balkana.

(2) Evropski svet je na svojem zasedanju 17. in 18. junija 2004 v Bruslju sprejel sklep, da Hrvaška postane država kandidatka za članstvo v Evropski uniji. Dne 3. oktobra 2005 so se s Hrvaško začela pogajanja za pristop.

(3) Zato je primerno zagotoviti, da Evropska unija v svojih odnosih s Hrvaško v prihodnje namesto evropskega partnerstva izvaja partnertstvo za pristop in da se ustrezno spremeni Uredba (ES) št. 533/2004 –

SPREJEL NASLEDNJO UREDBO:

Člen 1

Uredba (ES) št. 533/2004 se spremeni:

1) V naslovu se črta beseda „Evropska“.

2) V členu 1 se črta beseda „Hrvaško“.

3) Vstavi se naslednji člen 1a:

„Člen 1a

Kot del stabilizacijsko-pridružitvenega procesa se vzpostavi partnerstvo za pristop za Hrvaško. Partnerstvo za pristop zagotovi okvir za prednostne naloge, ki izhajajo iz analiz razmer na Hrvaškem, na katere se je treba osredotočati pri pripravah na pristop ob upoštevanju kopenhagenskih meril, ki jih je določil Evropski svet, in napredka, ki ga je država dosegla pri izvajanju stabilizacijsko-pridružitvenega procesa, vključno s stabilizacijsko-pridružitvenem sporazumom[4], in zlasti na področju regionalnega sodelovanja. “

4) V členu 2 se črta beseda „Evropska“.

Člen 2

Ta odločba začne veljati tretji dan po objavi v Uradnem listu Evropske unije .

Ta uredba je v celoti zavezujoča in se neposredno uporablja v vseh državah članicah.

V Bruslju,

Za Svet

Predsednik

[1] UL C , , str. .

[2] UL C , , str. .

[3] UL L 86, 24.3.2004, str. 1.

[4] UL L 26, 28.1.2005, str. 3.
Obvestilo osebam, subjektom in organom, za katere veljajo omejevalni ukrepi, določeni v Sklepu Sveta 2014/145/SZVP, kakor je bil spremenjen s Sklepom Sveta (SZVP) 2022/2432, in Uredbi Sveta (EU) št. 269/2014, kakor se izvaja z Izvedbeno uredbo Sveta (EU) 2022/2430, o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine

(2022/C 473/04)

Osebe, subjekte in organe, navedene v Prilogi k Sklepu Sveta 2014/145/SZVP (1), kakor je bil spremenjen s Sklepom Sveta (SZVP) 2022/2432 (2), in v Prilogi I k Uredbi Sveta (EU) št. 269/2014 (3), kakor se izvaja z Izvedbeno uredbo Sveta (EU) 2022/2430 (4), o omejevalnih ukrepih v zvezi z ukrepi in dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine, obveščamo o naslednjem:

Svet Evropske unije je sklenil, da je treba te osebe, subjekte in organe uvrstiti na seznam oseb, subjektov in organov, za katere veljajo omejevalni ukrepi, določeni v Sklepu 2014/145/SZVP in Uredbi (EU) št. 269/2014 o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine. Razlogi za uvrstitev teh oseb, subjektov in organov na seznam so navedeni v ustreznih rubrikah teh prilog.

Zadevne osebe, subjekte in organe opozarjamo, da lahko pri pristojnih organih zadevne države članice oziroma zadevnih držav članic, kot so navedeni na spletnih mestih iz Priloge II k Uredbi (EU) št. 269/2014, zaprosijo, da se jim odobri uporaba zamrznjenih sredstev za osnovne potrebe ali specifična plačila (glej člen 4 Uredbe).

Zadevne osebe, subjekti in organi lahko prošnjo za ponovno preučitev odločitve o njihovi uvrstitvi na navedeni seznam skupaj z dokazili pred 6. januarjem 2023 pošljejo Svetu na naslov:

Council of the European Union General Secretariat RELEX.1 Rue de la Loi/Wetstraat 175 1048 Bruxelles/Brussel BELGIQUE/BELGIË

e-naslov: sanctions@consilium.europa.eu

Zadevne osebe, subjekte in organe obenem opozarjamo, da lahko odločitev Sveta izpodbijajo na Splošnem sodišču Evropske unije v skladu s pogoji iz člena 275, drugi odstavek, ter člena 263, četrti in šesti odstavek, Pogodbe o delovanju Evropske unije.

(1) UL L 78, 17.3.2014, str. 16.

(2) UL L 318 I, 12.12.2022, str.31.

(3) UL L 78, 17.3.2014, str. 6.

(4) UL L 318 I, 12.12.2022, str.20.
C 487/3

Obvestilo nekaterim subjektom, za katere veljajo omejevalni ukrepi iz Sklepa Sveta 2014/512/SZVP in Uredbe Sveta (EU) št. 833/2014 o omejevalnih ukrepih zaradi delovanja Rusije, ki povzroča destabilizacijo razmer v Ukrajini

(2022/C 487/02)

Subjekte iz prilog VIII in IX k Sklepu 2014/512/SZVP (1) ter prilog XIV in XV k Uredbi (EU) št. 833/2014 (2) ter Ruski sklad za neposredne naložbe, ki je subjekt iz člena 4b Sklepa 2014/512/SZVP in člena 2e Uredbe (EU) št. 833/2014, obveščamo o naslednjem:

Svet namerava ohraniti omejevalne ukrepe proti tem subjektom.

Zadevne subjekte obveščamo, da lahko pred 3. januarjem 2023 Svetu predložijo zahtevo za pridobitev informacij v zvezi z ohranitvijo omejevalnih ukrepov, in sicer na naslov:

Council of the European Union General Secretariat RELEX.1 Rue de la Loi/Wetstraat 175 1048 Bruxelles/Brussel BELGIQUE/BELGIË e-naslov: sanctions@consilium.europa.eu

(1) UL L 229, 31.7.2014, str. 13.

(2) UL L 229, 31.7.2014, str. 1.
Obvestilo osebam, subjektom in organom, za katere veljajo omejevalni ukrepi, določeni v Sklepu Sveta 2014/145/SZVP, kakor je bil spremenjen s Sklepom Sveta (SZVP) 2022/2233, in Uredbi Sveta (EU) št. 269/2014, kakor se izvaja z Izvedbeno uredbo Sveta (EU) 2022/2229, o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine

(2022/C 433/09)

Osebe, subjekte in organe, navedene v Prilogi k Sklepu Sveta 2014/145/SZVP (1), kakor je bil spremenjen s Sklepom Sveta (SZVP) 2022/2233 (2), in v Prilogi I k Uredbi Sveta (EU) št. 269/2014 (3), kakor se izvaja z Izvedbeno uredbo Sveta (EU) 2022/2229 (4), o omejevalnih ukrepih v zvezi z ukrepi in dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine, obveščamo o naslednjem:

Svet Evropske unije je sklenil, da je treba te osebe, subjekte in organe uvrstiti na seznam oseb, subjektov in organov, za katere veljajo omejevalni ukrepi iz Sklepa Sveta 2014/145/SZVP in Uredbe Sveta (EU) št. 269/2014 o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine. Razlogi za uvrstitev teh oseb, subjektov in organov na seznam so navedeni v ustreznih rubrikah teh prilog.

Zadevne osebe, subjekte in organe opozarjamo, da lahko pri pristojnih organih zadevne države članice oziroma zadevnih držav članic, kot so navedeni na spletnih mestih iz Priloge II k Uredbi Sveta (EU) št. 269/2014, zaprosijo, da se jim odobri uporaba zamrznjenih sredstev za osnovne potrebe ali specifična plačila (glej člen 4 Uredbe).

Zadevne osebe, subjekti in organi lahko prošnjo za ponovno preučitev odločitve o njihovi uvrstitvi na navedeni seznam skupaj z dokazili pošljejo Svetu pred 30. decembrom 2022 na naslov:

Council of the European Union General Secretariat RELEX.1 Rue de la Loi/Wetstraat 175 1048 Bruxelles/Brussel BELGIQUE/BELGIË e-naslov: sanctions@consilium.europa.eu

Zadevne osebe, subjekte in organe obenem opozarjamo, da lahko odločitev Sveta izpodbijajo na Splošnem sodišču Evropske unije v skladu s pogoji iz člena 275, drugi odstavek, ter člena 263, četrti in šesti odstavek, Pogodbe o delovanju Evropske unije.

(1) UL L 78, 17.3.2014, str. 16.

(2) UL L 293, 14.11.2022, str. 40.

(3) UL L 78, 17.3.2014, str. 6.

(4) UL L 293, 14.11.2022, str. 9.